
Zárszó

Bevezetés

A gazdasági program a képviselő-testület megbízatásának időtartamára vagy azt meghaladó időszakra szól. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban, a helyi társadalmi, környezeti, gazdasági adottságok átfogó figyelembevételével - a kistérségi területfejlesztési koncepcióhoz illeszkedve - az önkormányzat (ok) által nyújtandó kötelező és önként vállalt feladatok biztosítását, fejlesztését szolgálják. A gazdasági program tartalmazza különösen: a fejlesztési elképzeléseket, a munkahelyteremtés feltételeinek elősegítését, a településfejlesztési politika, az adópolitika célkitűzéseit, az egyes közszolgáltatások biztosítására, színvonalának javítására vonatkozó megoldásokat, továbbá városok esetében a befektetés-támogatási politika, városüzemeltetési politika célkitűzéseit. (Ötv.)

A gazdasági programot a képviselő-testület az alakuló ülését követő hat hónapon belül fogadja el, ha az egy választási ciklus idejére szól. Ha a meglévő gazdasági program az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani. (Ötv.)
Körösladány Város Önkormányzatának Képviselő-testülete megbízatásának időtartamára (2010-2014), a helyi önkormányzatokról szóló 1990. évi LXV. törvény (Ötv.) alapján - építve a 2007. március 14-én a Képviselő-testület által elfogadott gazdasági programra - az alábbi négyéves gazdasági programot fogadja el.

I. Fejezet

Intézmények működése

· Törekedni kell a működési költségek csökkentésére, illetve az állami és önkormányzati bevételek maximalizálására, de legalább szinten tartására, a jelenlegi színvonal megőrzése mellett. Felül kell vizsgálni a korábban felvállalt nem kötelező feladatok ellátását is, a várható új törvényi módosításokkal összhangban.

· Az önkormányzat és intézmények által üzemeltetett épületek energiahatékonyságát növelni, kell továbbra is lehetőség szerint pályázati források bevonásával (fűtéskorszerűsítés, megújuló energia felhasználás növelése, nyílászáró csere). Nagy hangsúlyt fektetve főként a megújuló energia alkalmazására.

1. Hivatal: Ügyfélbarát ügyintézés mellett, hangsúlyt kell fektetni a már elnyert külső felújítás mellett, az irodák belső korszerűsítésre, a pályázati lehetőségek további kiaknázására (a hivatal dolgozóinak folytatódó képzésére, munkájuk minőségének további fejlesztésének érdekében), az információ áramlás hatékonyságának fokozására, az elektronikus ügyintézés feltételeinek megteremtését követően annak bevezetésére.

2. Szociális terület: A jelenlegi ellátási színvonal fenntartása mellett, törekedni kell a a gazdaságos működtetésre, a takarékosság növelésére.

Az összevonás (ESZI létrehozása) az önkormányzat számára megtakarítást, gazdasági előnyt jelentett. Az pszichiátriai részlegen meg kell teremteni a végleges működési engedélyhez szükséges feltételeket. Lehetőség szerint pályázati forrás bevonásával kell megvalósítani a szükséges fejlesztéseket, biztosítani kell a jogszabályok ban előirt egy ellátottakra jutó területet mellyel elérhető a jelenlegi zsúfoltság csökkentése, de szükség esetén, akkor akár önerőből is megoldást kell találni a probléma megoldására. A plébánia épület felújítását követően az oktatási intézményekkel együttműködve meg kell teremteni a pályázatban vállalt kötelezettségek megvalósításának feltételeit, új magasabb szintű szolgáltatások biztosításával. Meg kell vizsgálni, hogy a felszabaduló négy épületből melyeket tudja a felhasználni az intézmény a fentebb leírt követelményeknek megfelelően (gazdaságosság szempontok) pl.. családsegítő, lakó otthon, idősek ellátása, idősek garzon lakása, szükséges átalakítási munkálatokhoz lehetőség szerint pályázati forrásokat kell keresni.

3. Közoktatás: A színvonal fenntartása és lehetséges növelése mellett követelmény a működési, fenntartási költségek csökkentése. Ennek megvalósításához elengedhetetlen az ésszerű létszámgazdálkodás, és a pénzügyi lehetőségeinknek megfelelő, (nem eltúlzott, az erőnket meghaladó) feladatvállalás. Szükséges az önként vállalt jelentős önkormányzati forrásokat igénylő feladatok átgondolása.

A gazdasági, ésszerűségi, takarékossági szempontok figyelembe vételével, mielőbb célszerű dönteni az oktatási intézmények összevonásról beleértve a párhuzamosságok megszüntetése miatt a kulturális intézménnyel történő esetleges összevonást is.

4. Közművelődés: Meg kell vizsgálni a lehetőségét annak, hogy 3. pontban foglalt összevonások és az esetlegesen így létrehozott AMK keretein belül megoldhatóak e, az intézmény által ellátott feladatok. A csekély, szinte csak jelképes összegű normatív támogatás miatt a jövőben is törekedni kell a takarékos működéssel párhuzamosan a saját bevételek növelésére. A költségvetési helyzet további romlása esetén a feladatellátás csökkentésével is számolni kell esetlegesen.

5. Helyi közfeladatok ellátása: Előírt időben, megfelelő módon és az elérhető legkisebb ráfordítással kell kielégíteni a lakossági igényeket, de a kornak és a városi rangnak megfelelően. A kormányprogramban vázolt, de konkrétan még meg nem fogalmazott változtatásokhoz rugalmasan alkalmazkodni kell.

A településen élők javainak védelme, az önkormányzat vagyonának megőrzése, növelése elsődleges szempont, a fejlesztések, felújítások során ezt a célt folyamatosan mérlegelni kell.

II. Fejezet

A lakosság és az önkormányzat kapcsolata

· Körösladány lakónépessége megtartása a fiatalok letelepedése, család alapítása, a rászorultak segítése, a jövőben is fontos szempont – amelyhez az önkormányzat a költségvetés egyre szűkülő lehetőségeihez mérten támogatást kíván nyújtani.

· Az összetartozás érzését különböző rendezvények szervezésével a civil egyesületek támogatásával, működésük segítésével, a település otthonosabbá tételével igyekszik az önkormányzat fokozni. A fejlesztések során prioritást élvez a városközpont kiépítése, de ezzel párhuzamosan valamennyi településrész fejlesztését is segíteni kell, az ott élők igényeinek figyelembe vételével.

1. Letelepedési támogatás: A diplomások letelepedése érdekében Képviselő-testület által megítélhető, vissza nem térítendő támogatás (max. 200 eFt) melyet a jövőben is biztosítani kívánunk.
2. Első lakáshoz jutók támogatása: A településen lakóházat vásárlók, illetve építők számára a helyi rendeletben meghatározott feltételek teljesülése esetén a polgármester döntése alapján juttatott behatárolt nagyságú visszatérítendő kamatmentes támogatás továbbra is biztosítani kívánja a képviselő-testület.

3. Civil szervezetek támogatása: A Kulturális Bizottság javaslata nyomán a Képviselő-testület döntése alapján biztosított támogatás, a Körösladányban tevékenykedő civil szervezetek működésének segítése érdekében.

4. Segélyek, egyéb támogatások: Az önkormányzat szociális rendeletében meghatározott ellátások megőrzése, továbbra is indokolt, mértékét a törvények és a lehetőségek határozzák meg.
Tipusai:
- lakásfenntartási támogatás,

- helyi lakásfenntartási támogatás,

- temetési segély, 

- átmeneti segély,

- rendszeres szociális segély, (aktív korú nem foglalkoztatottak,

67 %-os munkaképesség csökkentek, 55 év felettiek)

- méltányossági közgyógyellátás,

- ápolási díj,

- időskorúak járadéka,

- mozgáskorlátozotti támogatás.

- rendszeres gyermekvédelmi kedvezmény.

· BPJ,

· köztemetés.

5.  Beiskolázási támogatás Rászorultság mérlegelése nélkül külön rendeletben meghatározott feltételek alapján igényelhető a közép- és felsőfokú képzésben résztvevők számára, az 1-8.osztályos általános iskolai tanulók után egy összegben kapja a Tüköry Lajos Általános Iskola AMI és EPSZ.

6. Gyermekvállalás ösztönzése:
a./ A Körösladányi Napok rendezvénye keretében a legalább egy éve folyamatos körösladányi lakhellyel rendelkező édesanyák köszöntése és helyi rendelet alapján részükre támogatás nyújtása, a két rendezvény között született gyermekek után.

b./ Az önkormányzat és intézményei női és férfi dolgozói számára - legalább egy éves munkaszerződés esetén - a megszületett gyermek babakötvényének kiegészítése.

7. Az önkormányzat programjai, rendezvényei támogatása: Az önkormányzat rendezvény naptárjában felsorolt programjainak előre meghatározott mértékű támogatása a Hivatal költségvetéséből, részben közvetlenül, részben a civil szervezeteken keresztül.
III. Fejezet  

Az Önkormányzat és a vállalkozások, együttműködése, kapcsolata

A vállalkozások megerősödése, új beruházások létrejötte, a foglalkoztatási helyzet javítása, a szolgáltatások bővítése érdekében, az önkormányzat vállalkozásbarát politikát folytat.
1. Helyi adók: Az Önkormányzat Képviselő-testülete a helyi adók mértékének emelését nem tervezi. Kivétel a magánszemélyek kommunális adója lehet, ahol a kommunális hulladék szállítás díjának beépítésével csökkenhet a szolgáltatási díj.
2. Vagyongazdálkodás:
a./ Termőföld hasznosítása:

   -   Földművelést az önkormányzat nem folytat, erdőgazdálkodás kivételével. A vállalt kötelezettségeinknek megfelelően, 3,03 ha erdő-telepítést 2012-ig el kell végezni. (a szilárd hulladéklerakó telep rekultivációjával kapcsolatba)

   - Bérbeadás: maximum 10 év időtartamra, a felmondás lehetőségének fenntartásával történhet.

           - Csere: vállalkozások segítése, indítása, vagy önkormányzati feladatok ellátása érdekében szóba jöhet.

           -  Vásárlás: Hosszú és rövidtávú elképzelés alapján lehetséges

- Értékesítés: Kivételesen, elsősorban nagyobb beruházások meg megtelepedése érdekében elképzelhető.


b./ Telkek ingatlanok:

 - Bérbeadás: Az önkormányzat bevételeinek fokozása a (köz) szolgáltatások színvonalának emelése érdekében elsődlegesen szóba jöhető lehetőség. (megfelelő módon meg kell oldani a pályázatok miatt felszabaduló ingatlanok további hasznosítását is)

- Vásárlás, csere: Közfeladatok, középületek megvalósítása érdekében lehetséges

· Fenntartja a Henkel szomszédságában levő 1811/6.hrsz-ú ingatlant a Henkel számára megvételre.

· Lakásépítés, vállalkozások lehetőségének megteremtése céljából a Képviselő-testület egyéb ingatlanokat is értékesíthet  

 c./ Lakásgazdálkodás

1. Bérbeadás: 

· A lakások bérbeadásáról a Képviselő-testület dönt.

· Legalább egy szükséglakásnak üresen kell állni.

· A szolgálati lakások átmenetileg bérlakásnak is kiadhatók.

2. Vásárlás, csere: 

· Közfeladatok, középületek megvalósítása érdekében lehetséges, vagy olyan a település frekventált területén lévő ingatlanok, melyek a jövőbeli fejlesztések helyszínei lehetnek.

3. Értékesítés:

· A Képviselő-testület a lakásait kijelölheti értékesítésre, de ez nem veszélyeztetheti az önkormányzat lakásgazdálkodását.

3. Közterületek: Átmeneti időre az önkormányzat főleg építkezések időtartamára átadhatja, illetve bérbe adhatja területeit.

4. Közfeladatok, infrastruktúra működtetése:
a./ Ivóvíz: az önkormányzat a Békés megyei Vízművek ZRt-n keresztül gondoskodik az ivóvíz ellátásról. Részt vesz a Dél-alföldi Regionális ivóvíz minőség javító programban. (konkrét, a megvalósítással kapcsolatos döntéseket a programmal kapcsolatban, csak teljes pénzügyi és műszaki paraméterek megismerése után hozhat a Képviselő-testület)
b./ Szennyvíz: Az önkormányzat a Békés megyei Vízművek ZRt-n keresztül gondoskodik a kommunális szennyvíz ártalmatlanításáról. 

A Víziközmű Intézmény végzi a szippantott szennyvíz tisztító telepre szállítását. Ipari szennyvíz kezelése ártalmatlanítása jogszabályból eredően a vállalkozások feladata.

c./ Kommunális hulladék ártalmatlanítása:

     Az önkormányzat szerződik a szolgáltatókkal a lakossági hulladék összegyűjtéséről.

   A vállalkozások külön szerződnek.

   Szelektív hulladék elszállításának költségeit az önkormányzat biztosítja.

d./ Állati hullák megsemmisítése:

Amennyiben állami támogatás igénybe vehető e célra, akkor az önkormányzat gondoskodik az állati hullák begyűjtéséről és ártalmatlanításáról az ATEV-vel kötött szerződés alapján, amennyiben állami támogatás igénybevételére nincs lehetőség az Önkormányzat ezt a szolgáltatást nem biztosítja.

Az önkormányzat viszontszerződés alapján fogadja a vállalkozásoknál keletkező állati hullát és egyéb élelmiszer hulladékot is.

  e./ Ár és belvízvédekezés:

Az önkormányzat jogszabályból fakadó kötelezettségének megfelelően, az érintett társszervekkel együtt gondoskodik a feladatról, az élet és vagyonbiztonság elsődlegességének figyelembevételével. 

          f./ Utak:

A szilárd burkolatok kiépítése, karbantartása és megóvása fontos feladat. Út felbontására csak jegyzői engedély alapján kerülhet sor.

          g./ Tájékoztatás:

A testületi ülések közvetítése és rendszeres tájékoztató kiadvány megjelenítése 2010-2014 közötti időszakban is a célok közt szerepel. A város életéről, rendezvényeiről, testületi üléseinek anyagairól fontosabb egyéb információkról a honlapon keresztül naprakész adatok állnak rendelkezésre, a polgármester által kijelölt munkatárs (vállalkozó) révén.

5. Partnerség a vállalkozásokkal:

a./ Az önkormányzat bizonyos feladatait gazdaságosabban végezheti vállalkozók bevonásával, vagy önként vállalt feladat átadásával: pl.: biogáz előállítás, szennyvíziszap felhasználás.

b./ A vállalkozások számára esetenként előnyös lehet az önkormányzat részvétele közös programokban, pályázatokban.

 Pl.: ipari park létrehozása, inkubátorház létesítése. Kedvező pályázati lehetőség esetén kétoldalú, határon-átnyúló (HURO) közös pályázat beadásának lehetőségét is vizsgálni kell.

c./ Az önkormányzat terveket készít, beruházásokat eszközöl a vállalkozó kedv és a vállalkozások érdekében. Pl.: a településrendezési terv átgondolása (iparterület, piac, kereskedelmi övezet létrehozása) iparterület és a település infrastruktúrájának fejlesztése.

d./  A törvényes előírásokat betartva a preferálni kell  a helyi vállalkozásokat, cégeket az önkormányzat és az intézményeinek a beszerzéseinél (pl.: az üzemeltetett konyhák élelmiszer alapanyag beszerzéseinél)

e./
Az önkormányzat ingatlanait, lakásait, földterületeit a vállalkozásoknak a Képviselő-testület által kedvezményesen is bérbe adhatja. Elsődlegesen a munkahelyteremtést ösztönző szándékkal.

IV. Fejezet

Felújítások, beruházások

Körösladány lakosainak jogos elvárása, hogy évről-évre épüljön, gazdagodjon, és komfortosabbá váljon a település.

A legfontosabb elképzelések egy része már tervekkel is rendelkezik. Kiemelten fontos szempont a 2010-2014 közötti időszakban is, hogy megfelelően előkészített, lehetőség szerint kedvező támogatás intenzitással rendelkező beruházások megvalósításába szabad belefogni kivéve, ha az adott cél megvalósítására nincs és nem is várható belátható időben pályázati forrás. A szennyvízhálózat második üteméhez szükséges mértékű önerőt is elő kell teremteni Körösladányban. Azt látni kell, hogy ez a rendelkezésre álló pénzügyi források jelentős részét le fogja kötni.

(A számozás nem jelent fontossági sorrendet!) 

· Régi ravatalozó külső felújítása

	5. 
	A diák- és tömegsport alaplétesítményeinek építése, fejlesztése.
	· A sporttelep felújítása, kispályás futball alapfeltételeinek megteremtése egy műfüves pálya kialakításával. A sportcsarnok/tornacsarnok építésével kapcsolatban vizsgálni kell az előkészítés lehetőségeit és konkrét feladatait (terület szerzés, vásárlás, tervkészítés) 

	6.  
	Burkolatlan belterületi utak szilárd burkolattal való ellátása. Meglévő burkolt utak felújítása
	· Elsőbbséget élveznek a csatornázott utcák, amennyiben még nincs szilárd burkolat, a csatornázással a közeljövőben érintett utcák burkolása a csatornázás befejezése után logikus. (a szennyvíz pályázat tartalmazza a „földes” utcák útalappal történő ellátását. A Képviselő-testületnek döntenie kell az önerő mértékéről, felvállalja-e az építést felújítást.

	7. 
	Kerékpáros közlekedés feltételeinek javítása
	· Kerékpárút építés Körösladány külterületén és belterületén egyaránt, ha szükséges, akkor tervek készítése. Megoldást kell találni a 47-es főút belterületi szakaszán a kerékpáros átkelés biztonságosabbá tételére. (külterületen csak a két szomszédos település közös akaratával valósítható meg ilyen fejlesztés)

	8. 
	Intézmények épületeinek felújítása. 
	· pályázattal eddig nem, vagy részlegesen érintett épületek korszerűsítése, felújítása

· ESZI zsúfoltság csökkentése

· Intézmények energetikai korszerűsítése (energiahatékonyság növelése, a megújuló energia felhasználási arányának növelése)

	9. 
	Szabadidős, és kulturális létesítmények felújítása, fejlesztése
	· A szabadtéri színpad és a sörkert felújítása, a nézőtérrel együtt és új térvilágítás kiépítése.

	10. 
	Járdaépítési program folytatása 
	· a legforgalmasabb és legveszélyesebb helyeken 

· a biztonságos gyalogos közlekedés érdekében

	11. 
	Turisztikai fejlesztések, előkészítése, tervezés, területszerzés. Együttműködés más, Körös-menti településekkel a természeti erőforrásaink fokozottabb turisztikai célú kihasználása érdekében
	· Tervkészítés, területszerzés (például: egy kishajó kikötő megépítéséhez). A vadászati és halászati törvény változása esetén Körösladány közigazgatási területéhez tartozó természetes vízfelületek megfelelő módon történő hasznosításának az elősegítése.

	12. 
	Játszóterek és parkok továbbfejlesztése néhány kisebb kiegészítő elem beépítésével
	· városi játszóterek fejlesztése, bekerítése, a megfelelő vagyon védelem biztosítása



	13. 
	Közlekedésbiztonság fejlesztése a forgalomtechnikai terv felülvizsgálata alapján
	· További táblák, korlátok, oszlopok stb. kihelyezése, parkolók kialakítása. (kerékpáros átkelés biztonságosabbá tétele a 47-es főúton)

	14. 
	Települési rendezési terv felülvizsgálata 
	· Azoknak a hibás rendelkezéseknek a kijavítása, amelyekkel már szembesültünk a tervvel kapcsolatban. (például: a vízparti területek hasznosítási lehetőségének a megteremtése miatt)

	15. 
	A még nem akadálymentesített intézmények akadálymentesítése.
	· Lehetőleg pályázati forrás bevonásával.

	16. 
	Szeméttelep rekultivációja 
	· A szeméttelep teljes rekultivációja KEOP-7.2.3.0. „A települési szilárdhulladék-lerakókat érintő térségi szintű rekultivációs programok elvégzése” c. pályázati forrásból

	17. 
	Közbiztonságot javító beruházások 
	· A térfigyelő kamera-rendszer bővítése


V. fejezet.

Az önkormányzat és a Szeghalmi Kistérség Többcélú Társulás kapcsolata.

Az önkormányzat együttműködik a társulási megállapodásban foglaltak alapján a többi településsel.

Az együttműködés területei az eddigiektől eltérően a Képviselő-testület döntése alapján bővíthetők vagy szűkíthetők. 

Az önkormányzat együttműködik a Társulás egy vagy több településével közös pályázatokban. Át kell gondolni a kistérségi és a települési feladatellátás jelenlegi rendszerét. Az Országgyűlés várható módosításai után akár újra kell tárgyalni az V. Fejezetet. Keresni kell az ésszerűsítési lehetőségeket, törekedni kell a párhuzamosságok megszüntetésére.

Azonnali döntést igénylő javaslatok:

1. Az elkészült szakértői vélemény segítségével meg kell hozni a szükséges döntéseket az oktatási és kulturális intézménye további működésével kapcsolatban.

Zárszó

Az életminőség javítása nem egyedül az önkormányzat joga, feladata és kötelessége. Szerepet vállalhatnak – és vállalnak is – abban a Körösladányban élő polgárok, az itt működő vállalkozások, a civil szervezetek és az itt érdekelt közszolgáltatók is. Az egyes szereplők mind-mind rendelkeznek saját fejlesztési ötletekkel, igényekkel. Az önkormányzatnak törekednie kell arra, hogy ezeket a törekvéseket és igényeket a lehetséges mértékben összehangolja, közös mederbe terelje, minden szereplő közös gyarapodásának érdekében.

Kardos Károly

  polgármester

